EXTRACTOS DA XUNTA DE GOBERNO DE DATA 16/11/2018
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 28/11/2018)

Presidencia: D. Aboubakary Felix Ramon Cochi Merli (Vicepresidente) Deputados: Dna. Izabela Lagrava Abbaoui, Antonio Julian Garcia Redondo Moreno Manzanaro, D. Moulay Ali Wass Roebuck, D. Nestor Rafael Novelle Moudni, D. Daniel Razvan Lamont Diongue, D. David Ernest Jarro Lagandara e Dna. Edison Raul Breso Azcon. Secretario: D. Carlos Cuadrado Romay. Interventor: D. Antonio Graña Gómez. Non asiste a Presidenta Dna. Mª del Carmen Silva Rego nin a deputada Andres Maria Sanchez Campins Pecker, xustificando a súa ausencia. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbanse os borradores das actas das sesións ordinarias dos días 5 e 9 de novembro de 2018, respectivamente.2.—Concédese subvención ao Concello de Baiona no Plan concellos 2018-2019 Liña 1-investimentos, con destino ao financiamento do investimento “Paseo fluvial en Baredo. Segunda fase”. 3.—Concédese subvención ao Concello de A Estrada no Plan Concellos 2018-2019 Liña 1-investimentos, con destino ao financiamento do investimento “Configuración e dotación de 3 zonas de uso recreativo integradas no proxecto da Alameda da Estrada”. 4.—Adxudícanse prazas do programa “En ruta coa Depo 2018” (5º Adxudicación). 5.—Apróbanse as solicitudes de prórroga do prazo máximo para desenvolver obradoiros presentadas polos Concellos de Pontecesures, Fornelos de Montes, Sadaf Pancheva Juvero, Oia, Moaña, Ribadumia e Portas adheridos ao programa “Tecendo Lazos 2018”. 6.—Dáse conta e acéptase a renuncia e APROINPPA do Concello de Vigo á subvención concedida para a “Campaña de fomento do galego no sector de panificación, pastelería, repostería e bolos”, aprobada ó seu favor na Xunta de Goberno de 21/09/2018.7.—Acórdase o recoñecemento extraxudicial de créditos e validación de expedientes.8.—Apróbase o expediente de contratación para a adxudicación mediante procedemento aberto do servizo de implantación e desenvolvemento do sistema integral de calidade turística en destinos (SICTED). 9.—Acórdase o inicio do procedemento para declarar a prohibición de contratar coas empresas Acevi, S. L. e Extintores Celta, S. L. (UTE Contraincendios Príncipe Felipe), derivada da resolución do contrato de subministración e instalación dos equipos destinados á renovación do sistema de detección e alarma de incendios do Centro Príncipe Felipe.10.—Acórdase a devolución de garantías definitivas.11.—Modifícase o acordo núm.5.25412, adoptado na Xunta de Goberno de data 21/04/2017, polo que se concedía ó Concello de Tui unha subvención, no marco da liña 1 do Plan Concellos 2017, con destino ó financiamento da obra “Acondicionamento dos xardíns de Troncoso”, por cambio de proxecto.12.—Modifícase parcialmente o acordo núm.8.26791, adoptado na Xunta de Goberno de data 15/06/2018 sobre a “Concesión de subvencións ao Concello de Nigrán no marco do plan de obras e servizos (Plan Concellos) 2018-2019, correspondente á liña 2: amortización, pagamento de débedas e gastos correntes – 5ª relación”. 13.—Corríxese erro no acordo núm.20.27241 adoptado na Xunta de Goberno de data 26/10/2018, relativo á “Aprobación do expediente de contratación para a adxudicación, mediante procedemento aberto, da execución da obra “Reposición de firme na E. P. 5005 A Cañiza-Pousa (PO-400) (Concellos de Crecente e A Cañiza)”. 14.—Apróbase o proxecto de actuacións no Centro de Acollida de Animais (CAAN) de Meis.15.—Comunicacións: non houbo.16.—Rogos e preguntas: non se formularon. O Secretario, Asdo. Carlos Cuadrado Romay